‐ evh
                                          udskrift
                                              af
                          sø- & handelsrettens dombog
                                         ____________
                                            dom
afsagt den 8. januar 2008 af sø‐ og handelsretten sammensat af retsformanden, vicepræsident
michael b. elmer og de sagkyndige medlemmer, direktør willy goldby og grosserer rolf malling
petersen.
h 48/06                                peter birk pedersen
                                       (advokat jens steensgaard)
                                       mod
                                       yx energi a/s
                                       (advokat christian alsøe)
sagen angår opgørelsen af den erstatning, som yx energi a/s (i det følgende:
benzinselskabet) skal betale til peter birk pedersen (i det følgende: forpagteren) i anledning
af, at benzinselskabet med virkning fra den 1. august 2005 har opsagt aftaler om forpagtning
af yx benzinstationer i hvidovre og ishøj, som parterne havde indgået med virkning fra den
1. november 1998, henholdsvis den 1. september 2002.
       der er tvist om, hvorvidt genvundne afskrivninger skal indgå i beregningen af
driftsresultatet, om driftsherrevederlag skal fradrages for begge benzinstationer eller alene
for benzinstationen i ishøj, og om forpagteren skal opfylde pkt. 5.5 i forpagtningsaftalen
vedrørende benzinstationen i ishøj, hvorefter forpagteren skal betale benzinselskabet
325.000 kr. for overtagen goodwill, såfremt han ved fratrædelsen kræver erstatning for
goodwill.
                                                   - 2 -
forpagterens påstand og opgørelse
forpagteren har nedlagt påstand om, at benzinselskabet skal betale ham 663.905,40 kr. med
procesrente fra den 1. januar 2006. beløbet fremkommer således:
samlet resultat for de seneste 3 år for begge stationer                           3.191.841 kr.
gennemsnitligt samlet resultat for begge stationer for de seneste 3 år            1.063.947 kr.
driftsherrevederlag 50 % ishøj                                                      265.625 kr.
erstatning                                                                          798.322 kr.
benzinselskabet betalt a conto                                                      134.415 kr.
tilgodehavende                                                                       663.906 kr.
benzinselskabets påstand og opgørelse
benzinselskabet har påstået frifindelse mod betaling af 6.703 kr. beløbet fremkommer således:
samlet resultat for de seneste 3 år for begge stationer                          3.191.841 kr.
genvundne afskrivninger                                                             406.135 kr.
korrigeret samlet resultat                                                        2.785.706 kr.
gennemsnitligt samlet resultat for begge stationer for de seneste 3 år              928.568 kr.
driftsherrevederlag 50 % hvidovre og ishøj                                          464.284 kr.
tilkøbt goodwill, jf. ishøjkontraktens pkt. 5.5.                                    325.000 kr.
                                                                                    139.284 kr.
rente beregnet til den 24. februar 2006                                                1.834 kr.
betalt                                                                              134.415 kr.
skyldigt beløb                                                                         6.703 kr.
forpagterens afskrivninger
der er i forpagterens regnskaber 2002‐2004 foretaget afskrivninger på driftsmidler. i
forbindelse med ophøret af forpagtningerne i 2005 er der fremkommet genvundne
afskrivninger.
                                2002             2003        2004         i alt 2002‐2004    2005
                                (5 måneder)                                                  (7 måneder)
 afskrivninger, hvidovre                16.759        45.345       14.057           76.161       ‐199.741
 afskrivninger, ishøj                     2.774       15.440       16.982           35.196       ‐206.394
                                              - 3 -
 i alt afskrivninger                 19.533       60.785      31.039        111.357     ‐406.135
årsrapporterne for 2002‐2004 for virksomheden omfattende begge benzinstationer angiver
under overskriften ”daglig ledelse” forpagteren, der ligeledes har underskrevet
årsrapporterne under overskriften ”indehaverens påtegning”.
ishøjkontraktens pkt. 5.5 om forpagterens betaling for overtagen goodwill
forpagtningskontrakten vedrørende benzinstationen i ishøj indeholdt til forskel fra
forpagtningsaftalen vedrørende hvidovre en bestemmelse, hvorefter forpagteren for
goodwill skulle betale benzinselskabet 325.000 kr. dette beløb angaves baseret på et
overskud i første driftsår på 650.000 kr., var rente‐ og afdragsfrit i forpagtningsperioden og
forfaldt til betaling ved forpagtningsoverenskomstens ophør, såfremt forpagteren gjorde
krav på goodwill.
forklaringer
peter birk pedersen har forklaret, at han er uddannet i fdb og efterfølgende har været ansat i
dansk supermarked. fra 1996‐1998 var han ansat på en yx station. han blev selvstændig, da
han blev tilbudt at forpagte yx stationen i hvidovre.
        der blev ikke bemærket noget særligt under forhandlingerne vedrørende forpagtning
af stationen i hvidovre. det var en gammel station med et værksted, som lukkede i
forbindelse med hans overtagelse. stationen havde ikke været så meget åben, da han overtog
den. han byggede derfor stationen op fra bunden og udvidede varesortimentet. i løbet af
hans tid som forpagter af stationen i hvidovre, blev stationens omsætning fordoblet.
        i forbindelse med at han i 2001 var blevet medlem af forhandlerforeningens bestyrelse
talte han med benzinselskabets salgschef, som han fortalte, at han søgte flere udfordringer.
han blev herefter tilbudt forpagtningen af stationen i ishøj. han var ude at se stationen i
ishøj, der var af ældre dato. han så et budget udarbejdet af benzinselskabet, men han så ikke
stationens regnskaber. da han hidtil havde haft et godt samarbejde med benzinselskabet,
valgte han at stole på budgettet og tog udfordringen op. det var ikke usædvanligt, at man
alene så et budget og ikke regnskaberne.
                                                - 4 -
       i forbindelse med indgåelse af forpagtningsoverenskomsten vedrørende stationen i
ishøj blev det nye punkt 5.5 om goodwill drøftet. klausulen var kommet ind i kontrakterne i
forbindelse med, at der var ansat en ny kædechef hos benzinselskabet. det var
forhandlerforeningens bestyrelses opfattelse, at klausulen ikke var lovlig. den tidligere
kædechef, sami akrayi, fortalte ham i forbindelse med bestyrelsesarbejdet, at det var for at
lette benzinselskabets adgang til at skille sig af med kontrære forhandlere. han kendte
således diskussionen omkring klausulen fra sit bestyrelsesarbejde, inden han selv blev
præsenteret     for   klausulen     i    forbindelse   med     kontraktforhandlingerne. under
forhandlingerne sagde han til benzinselskabet, at han mente, at klausulen var ulovlig.
benzinselskabet ønskede imidlertid ikke at fragå klausulen, og han fik at vide, at han skulle
underskrive forpagtningsoverenskomsten med klausulen, ellers blev der ikke indgået nogen
aftale. hans advokat sagde ligeledes, at klausulen var ulovlig, men at de måtte tage kampen
op med benzinselskabet, såfremt det blev aktuelt. han skrev under på kontrakten, da han
ikke regnede med at blive sagt op, og da han hidtil havde haft et godt samarbejde med
benzinselskabet.
       det gik mere trægt med at opbygge forretningen i ishøj end i hvidovre.
benzinselskabet havde lovet at investere i forretningen, men det gjorde de ikke. derfor kom
stationen i ishøj ikke til at være en lige så god forretning som den i hvidovre.
       hans arbejde i bestyrelsen i forhandlerforeningen kom til at belaste samarbejdet med
benzinselskabet. han var blevet formand for et indkøbsselskab, hvor man søgte at opnå
bedre priser på kioskvarer. dette medførte et ændret samarbejdsklima mellem ham og
benzinselskabet. frem mod opsigelsen af forpagtningsoverenskomsterne blev han udelukket
fra bestyrelsesmøderne. han har aldrig fået anden forklaring, end at opsigelsen skyldtes
samarbejdsvanskeligheder, selvom han har spurgt flere personer.
       da han overtog stationen i ishøj, blev han nødt til at ansætte en førstemand på
stationen i hvidovre. han gjorde den tidligere førstemand, lone møller nielsen, til bestyrer
af stationen i hvidovre, mens han selv stod for stationen i ishøj. lone møller nielsen var
uddannet i dagligvarebranchen og havde arbejdet hos ham i ca. fire år, inden hun blev
bestyrer. lone møller nielsen var ansat som bestyrer indtil en måned efter opsigelsen. hun
fik som førstemand ca. 20.000 kr. i løn om måneden og som bestyrer ca. 26.000 kr. om
måneden.
                                               - 5 -
      det var alene af regnskabstekniske grunde, at han i årsrapporterne i forbindelse med
de årlige regnskaber var angivet som daglig leder for begge stationer. den daglige ledelse af
stationen i hvidovre var hos lone møller nielsen, idet han selv havde den overordnede
ledelse for begge stationerne. det havde været tanken, at der med tiden skulle være en
bestyrer på begge stationerne, således at han alene havde det overordnede ansvar. han
kunne godt have drevet flere end de to stationer. synergieffekten ved at drive to stationer
kom først for alvor til udtryk i det sidste regnskabsår. til sidst havde han kun en enkelt ansat
på hver af stationerne.
      grunden til, at der ikke var en større forskel i personaleudgifterne ved stationerne i
hvidovre og ishøj var, at ishøj var mere personaletung end hvidovre, idet der var tale om en
større butik, der krævede flere hænder end butikken i hvidovre.
      da han overtog stationen i ishøj, var der en priskrig i gang, ofte med prisnedsættelser
på en krone ad gangen, hvilket påvirkede dækningsbidraget, idet omkring en tredjedel af
dækningsbidraget forsvandt under en priskrig. omsætningen i kiosken var uændret.
      i 2002/2003 fik han gennem sin revisor tilbud om overtagelse af dk‐benzin stationen i
valløby. han fandt, at der var tale om en god investering. han kontaktede den daværende
direktør hos benzinselskabet samt salgschefen lene solberg. lene solberg meldte tilbage, at
benzinselskabet ikke var begejstrede for det, men at det var i orden, hvis det var hans
kæreste, der købte stationen, og hvis han ikke satte sine ben på stationen til hverdag. de
kunne eventuelt tale om senere at omdanne dk‐benzin stationen til en yx station. for at
undgå ballade med benzinselskabet står dk‐benzin stationen i hans kærestes navn. han
kom ikke på dk‐benzin stationen. han har skudt penge i sin kærestes køb af dk‐benzin
stationen, men han har ikke selv været ejer.
      den ”mellemregning dk‐benzin valløby aps”, der fremgår som et aktiv i
årsrapporten for 2003, mener han dækkede over et indskud. det var en fejl, at revisoren tog
den med i årsrapporten vedrørende yx stationerne. han ved ikke, hvad det er for et aktiv,
der er anført som ”mellemregning” i årsrapporten for 2004. der var ikke nogen samhandel
mellem yx stationerne og dk‐benzin stationen.
poul erik larsen har forklaret, at han tidligere var direktør i benzinselskabet og nu er direktør
i yx ejendomme.
                                             - 6 -
      stationen i hvidovre var gennem mange år blevet drevet af en mekaniker og dennes
hustru i et anpartsselskab. i 1997/98 lavede benzinselskabet en aftale med parret om, at de
skulle ophøre med forpagtningen, idet der ikke var udvikling i brændstof‐ eller kiosksalget.
benzinselskabet betalte i den forbindelse mekanikeren 500.000 kr. i goodwill. da forpagteren
overtog stationen, kom der en klar stigning i omsætningen.
      forpagteren havde gjort et godt stykke arbejde med stationen i hvidovre og fik derfor
tilbudt stationen i ishøj på et tidspunkt, hvor forpagteren i ishøj overtog en station i
hørsholm. stationen i ishøj havde været i god drift gennem mange år. han ved ikke, om der
skulle ske ombygninger ved stationen i ishøj. der blev ikke betalt nogen goodwill til den
hidtidige forpagter, idet det var denne selv, der havde ønsket at skifte station. den person,
der tidligere havde forpagtet stationen, var også mekaniker, og han fik udbetalt 275.000 kr. i
goodwill i 1998.
      fra   2002     blev  der   indsat   en   klausul   om   goodwill     i  benzinselskabets
forpagtningsoverenskomster. beløbene varierede fra station til station, idet de blev fastsat på
baggrund af et budget udarbejdet efter materiale fra det seneste regnskabsår. budgettet
svarede til det, der blev udleveret til nye forpagtere. ved større stationer svarede goodwill
beløbet til halvdelen af budgettet. på de mindre stationer var der driftsherreløn med på
200.000 kr. budgettet dannede grundlag for beregning af forpagtningsafgiften. det stod
forpagteren frit for at lave et mindre ambitiøst budget. forpagteren accepterede
benzinselskabets budget ved at underskrive aftalen. han deltog ikke i forhandlingerne med
forpagteren.
      det er korrekt, at forhandlerforeningen fremsatte indsigelser mod goodwill klausulen.
benzinselskabet indførte klausulen på grundlag af en betragtning om, at forpagteren alene
skulle have betaling for den goodwill, som han selv havde skabt, ikke for den goodwill, der
allerede fandtes ved aftalens indgåelse. der opkræves ikke betaling for goodwill ved
overtagelse af forpagtning, idet forpagterne sjældent kan betale på det tidspunkt, men som et
lån, der står, indtil forpagtningsaftalen ophører. forpagteren er den første forpagter, der er
afskediget, hvor klausulen har været en del af aftalegrundlaget. såfremt forpagteren får
medhold i retten vedrørende goodwill spørgsmålet, vil alternativet være, at benzinselskabet
fremover må tage goodwill betaling up‐front.
                                                 - 7 -
        forpagteren ringede til ham og fortalte, at han ønskede at købe en dk‐benzin station.
han sagde til både forpagteren og dennes advokat, at han ikke ville anbefale købet.
        benzinselskabets salgschef, lene solberg, fortalte ham ofte, at når hun prøvede at ringe
til forpagteren på stationen i ishøj, fik hun at vide, at han ikke var at træffe, idet han var i
vallø.
        han vidste godt, at forpagteren var med i forhandlerforeningens indkøbsforening,
men han gjorde ikke noget ved det.
        benzinselskabet har afkøbt driftsmidlerne i hvidovre og ishøj for 633.128 kr.
henholdsvis 646.888 kr.
knud olsgaard har forklaret, at han har været revisor for forpagteren siden 1998. han har
været revisor for servicestationer siden 1976, og har det som et speciale. han har haft ca. 40
servicestationer fra forskellige kæder som kunder.
        det er ham, der har udarbejdet årsrapporterne fremlagt under sagen. det er af
regnskabstekniske grunde, at man alene skriver den person, der ejer virksomheden, som
daglig leder. udtrykket betyder i virkeligheden ”indehaver”, men man skriver ”daglig
leder”.
        det var lidt trægt at få stationen i ishøj i gang, men de sidste to år fik forpagteren den
til at køre ganske udmærket.
        han har normalt kontakt til virksomhederne en til to gange om måneden. det var hans
opfattelse, at den daglige ledelse var rigtig godt organiseret, idet forpagteren stod for den
daglige ledelse i ishøj, mens lone møller nielsen stod for den daglige ledelse i hvidovre.
        de genvundne afskrivninger skyldtes, at der foretoges afskrivninger på driftsmidler,
herunder 100 % straksafskrivning på småaktiver. derfor var der ved ophør af virksomheden
afskrevet mere, end brugsværdien var for det tilbageværende materiel. driftsøkonomisk
afskriver man normalt med 20 % årligt, idet man mener, at driftsmidler har en levetid på fem
år, men i realiteten har de fleste driftsmidler en længere levetid. afskrivningerne har
påvirket resultatet undervejs, og det er derfor rimeligt, at de tages i betragtning ved ophør af
virksomheden. han har derfor i mange tilfælde lavet opgørelser som den foreliggende,
herunder en opgørelse vedrørende en anden yx‐station stort set samtidig med forpagterens
opgørelse. denne blev accepteret af benzinselskabet uden problemer. også i andre tilfælde
                                              - 8 -
er der beregnet driftsherrevederlag for alene én af to stationer, hvor indehaveren alene er
daglig leder for den ene af stationerne. alle selskaber har accepteret disse opgørelser, bortset
fra en enkelt afslutning, hvor man tog fradrag for 25 % i stedet for 50 %.
      dk‐benzin stationen i vallø var forpagterens samlevers station. den blev drevet med
fremmed medhjælp.
      han husker umiddelbart mellemregningen med vallø som et varemellemværende.
mellemregningen anført i årsrapporten for 2004 har også været et varemellemværende,
formentlig med stationen i vallø.
      det er en af hans medarbejdere, der har udarbejdet og revideret regnskaberne.
      det er ikke altid, at omsætningen og resultatet før renter hænger sammen. en faldende
omsætning kan skyldes ændringer i brændstofomsætningen og store prisudsving. han kan
ikke sige noget nærmere herom uden undersøgelser. der har været en betydelig øget
kioskomsætning for servicestationerne generelt, hvilket medfører højere dækningsbidrag.
goodwill beregnes på baggrund af de endelige tal, ikke på omsætningens sammensætning.
parternes synspunkter
forpagterens advokat har gjort gældende, at der ved benzinselskabets betaling af erstatning til
forpagteren for opsigelse efter benzinforhandlerkontraktlovens § 3a, stk. 3, alene skal ske
fradrag for driftsherreløn for stationen i ishøj, hvor forpagteren rent faktisk har fungeret
som driftsherre, hvorimod forpagteren haft en driftsleder ansat på benzinstationen i
hvidovre.
      ishøj‐overenskomstens punkt 5.5 om fradrag for såkaldt tilkøbt goodwill er et forsøg
på at omgå af loven om benzinforhandlerkontrakter og derfor ugyldig. vilkåret er uden reelt
regnskabsmæssigt eller økonomisk indhold og har alene til formål at søge at komme uden
om benzinselskabets forpligtelse til at betale erstatning til forpagteren.
      de genvundne afskrivninger skal indgå ved opgørelsen af det driftsøkonomiske
resultat. i det omfang de regnskabsmæssige afskrivninger har været for store i forhold til
salgssummen for driftsmidler, er det driftsøkonomiske resultat fiktivt påvirket negativt
svarende til de genvundne afskrivninger. for at få en reel opgørelse af det driftsøkonomiske
resultat,   skal   der   derfor  ske   regulering    for   genvundne     afskrivninger.  denne
                                              - 9 -
beregningsmetode er ifølge registret revisor knud olsgaards forklaring i overensstemmelse
med praksis i branchen.
       poul erik larsens oplysninger om lene solbergs opfattelse af, at forpagteren ofte ikke
befandt sig på stationen i ishøj kan ikke tillægges vægt. der er tale om 2. hånds oplysninger
uden bevismæssig værdi. lene solberg har ikke været indkaldt til at afgive forklaring under
sagen, og forpagterens forklaring om, at han ikke kom på dk‐benzin stationen i vallø må
derfor lægges til grund.
benzinselskabets advokat har gjort gældende, at erstatning til forpagteren skal opgøres som et
samlet nettobeløb for samtlige servicestationer, der opsiges med fradrag for sædvanligt
driftsherrevederlag og ethvert skyldigt beløb til leverandøren inklusive forfaldne vederlag
for goodwill betaling ved overtagelse af servicestationerne.
       det er uden betydning for benzinselskabet, hvor mange ansatte en forpagter vælger at
have på sine stationer. dette gælder, uanset hvor ofte forpagteren vælger selv at være på
stationerne, og selvom der er ansat en bestyrer. forpagteren har drevet to benzinstationer,
hvor forpagterforholdet er opsagt for begge, og der skal derfor fradrages driftsherrevederlag
for dem begge.
       benzinselskabet har i medfør af ishøj‐overenskomstens punkt 5.5 krav på vederlag for
forhandlerens overtagelse af goodwill, idet bestemmelsen er gyldigt vedtaget og ikke kan
tilsidesættes eller fortolkes indskrænkende. forpagteren har været klar over, at klausulen var
en del af forpagtningsoverenskomsten, idet han protesterede, men desuagtet skrev under på
aftalen. bestemmelsen fastsætter alene forpagterens betaling til benzinselskabet for
eksisterende     goodwill      ved  overtagelse   af    servicestationerne,    og    loven   om
benzinforhandlerkontrakter § 3a er ikke til hinder for, at en forpagter vedtager at betaler
goodwillvederlag for overtagelse af en servicestation.
       efter loven om benzinforhandlerkontrakter § 3a, stk. 4, skal afkøb af driftsmidler ske til
markedsprisen. det betyder, at benzinselskabet skal købe forpagteren ud med fortsat drift
for øje. kravet om, at genvundne afskrivninger skal danne grundlag for beregningen af
forpagterens erstatning indebærer, at forpagteren får både i pose og sæk ved, at de
driftsmidler, som forpagteren allerede har fået kontant betaling for, tillige efter forpagterens
standpunkt skal være grundlag for opgørelsen af mistet goodwill. at der i 2005 er genvundet
                                              - 10 -
afskrivninger, er udtryk for, at der i årene forud har været afskrevet for meget set i forhold til
den reelle forringelse af aktiverne, og de genvundne afskrivninger skal derfor udgå af
beregningen, for at opgørelsen af overskuddet i de seneste 3 år kan blive korrekt.
       der har ikke været tale om noget uproblematisk forpagtningsforhold, idet forpagteren
har finansieret sin kærestes dk‐benzin station.
sø‐ og handelsrettens afgørelse
efter praksis fastsættes erstatning til en opsagt forpagter efter § 3a, stk. 3, i lov om
benzinforhandlerkontrakter med udgangspunkt i benzinstationens gennemsnitlige årlige
overskud i de seneste 3 år efter fradrag af afskrivninger, af løn til eventuel medhjælpende
ægtefælle og af et driftsherrevederlag på 50 % af overskuddet efter fradrag af afskrivninger
og løn til eventuel medhjælpende ægtefælle, dog mindst 200.000 kr. der ses endvidere ved
beregningen bort fra finansieringsudgifter, herunder mistet rente ved finansiering med egne
midler.
    genvundne afskrivninger i forbindelse med ophør af forpagtningsaftaler som de
foreliggende er udtryk for, at der af skattemæssige eller andre grunde er foretaget større
regnskabsmæssige afskrivninger på driftsmidler, end der driftsøkonomisk har vist sig at
være grundlag for, således at det regnskabsmæssige overskud er mindre end det, der svarer
til den driftsøkonomiske realitet. på tilsvarende måde medfører genvundne afskrivninger, at
det regnskabsmæssige overskud i det år, hvor forpagtningen ophører, bliver større end det,
der svarer til den driftsøkonomiske realitet.
    for at undgå, at forpagteren opnår erstatning på grundlag af overskud, som i realiteten
hidrører fra år, der ligger forud for de seneste 3 år, findes afskrivninger genvundet i
ophørsåret alene at skulle medregnes i beregningsgrundlaget for erstatningen til forpagteren,
for så vidt de ikke overstiger afskrivninger fradraget i de seneste tre år.
    det beløb på 199.741 kr., som udgør genvundne afskrivninger i 2005 på benzinstationen i
hvidovre, overstiger det beløb på 76.161 kr., som udgør afskrivningerne på denne
benzinstations driftsmidler i de øvrige år, der indgår i beregningsgrundlaget for erstatningen
i denne sag. de genvundne afskrivninger skal derfor efter det anførte (alene) medregnes i
beregningsgrundlaget med 76.161 kr. for så vidt angår denne benzinstation, således at de
                                             - 11 -
overskydende genvundne afskrivninger vedrørende benzinstationen i hvidovre på 123.580
kr. udgår af det samlede resultat for de seneste 3 år.
   på tilsvarende måde overstiger de genvundne afskrivninger i 2005 på 206.394 kr. på
benzinstationen i ishøj, de 35.196 kr., som der er foretaget afskrivninger for på denne
benzinstations driftsmidler i de øvrige år, der indgår i beregningsgrundlaget. de genvundne
afskrivninger skal således på tilsvarende måde (alene) medregnes i beregningsgrundlaget
med 35.196 kr. for så vidt angår benzinstationen i ishøj, således at de overskydende
genvundne afskrivninger vedrørende benzinstationen i ishøj på 168.198 kr. udgår af det
samlede resultat for de seneste 3 år.
      i alt skal der således trækkes 291.778 kr. fra det beløb på 3.191.841 kr., som efter
parternes enighed skal anvendes som udgangspunkt for beregningerne. det korrigerede
samlede resultat for de seneste 3 år herefter udgør 2.900.063 kr. og i gennemsnit pr. år
966.687 kr.
   med hensyn til driftsherrevederlaget bemærkes, at angivelsen af ”den daglige leder” i
årsregnskaberne for forpagterens virksomhed, som omfattede begge benzinstationer, efter
revisor knud olsgaards forklaring er synonymt med indehaveren af virksomheden, således
at der ikke heraf kan udledes nogen oplysning om, hvorvidt forpagteren var daglig leder af
virksomheden i sin helhed. i overensstemmelse med forpagterens forklaring, der støttes af
de fremlagte regnskaber, lægges det til grund, at den daglige ledelse af driften af
benzinstationen i hvidovre var overladt til en ansat, idet forpagteren selv stod for den
daglige ledelse af stationen i ishøj og for den samlede virksomheds overordnede strategi og
management. retten finder, at dette må medføre, at der skal foretages fradrag af
driftsherrevederlag for stationen i ishøj, men ikke for stationen i hvidovre. idet der tages
udgangspunkt i det fradrag for driftsherrevederlag for benzinstationen i ishøj, 265.625 kr.,
som forpagteren har foretaget ved opgørelsen af sin påstand, og over for hvis beregning
benzinselskabet ikke er fremkommet med indsigelse, og idet virksomhedens resultat over de
seneste 3 år for så vidt angår benzinstationen i ishøj som nævnt ovenfor skal reduceres med
168.198 kr. eller i gennemsnit pr. år 56.066 kr., hvoraf halvdelen eller 28.033 kr. fragår i
driftsherrevederlaget, fradrages der herefter et driftsherrevederlag på 237.592 kr., således at
erstatningen herefter udgør 729.095 kr.
                                              - 12 -
      det lægges i overensstemmelse med vidnet, direktør poul erik larsens forklaring til
grund, at benzinselskabet ikke betalte noget beløb til den tidligere indehaver af
benzinstationen i ishøj i forbindelse med ophøret af dennes forpagtning. benzinselskabet har
under disse omstændigheder ikke godtgjort, at stationen i ishøj havde nogen goodwill værdi
ved forpagterens overtagelse. det bemærkes herved, at vilkåret i pkt. 5.5 i ishøj‐
overenskomsten efter sit indhold ikke indebærer, at forpagteren under alle omstændigheder
skal betale benzinselskabet et beløb for overtagelse af benzinstationens goodwill, som svarer
til denne goodwills værdi ved overtagelsen af benzinstationen, men derimod betaling af et
beløb beregnet på grundlag af virksomhedens overskud og dermed goodwill på grundlag af
forpagterens egen drift heraf (jf. ordene ”baseret på et overskud i 1. driftsår på …”). under
disse omstændigheder findes der ikke grundlag for at lade det nævnte beløb fradrage ved
opgørelsen af forpagterens erstatning efter benzinforhandlerlovens § 3a.
      idet erstatningsbeløbet herefter udgør 729.095 kr., hvoraf benzinselskabet har betalt
134.415 kr., tages forpagterens påstand til følge for et beløb på 594.680 kr.
      under hensyntagen til sagens resultat skal benzinselskabet betale 50.000 kr., heraf
retsafgift 14.580 kr., i sagsomkostninger til forpagteren.
                               thi kendes for ret
yx energi a/s skal inden 14 dage til peter birk pedersen betale 594.680 kr. med procesrente
fra den 1. januar 2006 og 50.000 kr. i sagsomkostninger, heraf retsafgift 14.580 kr.
          willy goldby               michael b. elmer               rolf malling petersen
                                       (retsformand)
                                               (sign.)
                                           ___ ___ ___
             - 13 -
udskriftens rigtighed bekræftes
p.j.v. sø- og handelsretten, den
